# Jurnalul Oficial C 91A/2010

| | ISSN 1830-3668
  doi:10.3000/18303668.CA2010.091.rom |
| --- | --- |
| Jurnalul Oficial
  al Uniunii Europene | C 91A |
| | |
| Ediţia în limba română | Comunicări şi informări | Anul 539 aprilie 2010 |

ISSN 1830-3668

doi:10.3000/18303668.CA2010.091.rom

Jurnalul Oficial

al Uniunii Europene

C 91A

Ediţia în limba română

Comunicări şi informări

Anul 539 aprilie 2010

---

| Informarea nr. | Cuprins | Pagina |
| --- | --- | --- |
| | V   Anunțuri |
| | PROCEDURI ADMINISTRATIVE |
| | Comisia Europeană |
| 2010/C 091A/01 | Publicarea unui post vacant pentru funcția de director general (gradul AD 15) al Oficiului European de Luptă Antifraudă (OLAF), Bruxelles [articolul 29 alineatul (2) din Statutul funcționarilor Comunităților Europene, coroborat cu articolul 12 alineatul (2) din Regulamentul (CE) nr. 1073/1999 al Parlamentului European și al Consiliului] — COM/2010/10255 | 1 |

Informarea nr.

Cuprins

Pagina

V   Anunțuri

PROCEDURI ADMINISTRATIVE

Comisia Europeană

2010/C 091A/01

Publicarea unui post vacant pentru funcția de director general (gradul AD 15) al Oficiului European de Luptă Antifraudă (OLAF), Bruxelles [articolul 29 alineatul (2) din Statutul funcționarilor Comunităților Europene, coroborat cu articolul 12 alineatul (2) din Regulamentul (CE) nr. 1073/1999 al Parlamentului European și al Consiliului] — COM/2010/10255

1

LISTA JURNALELOR OFICIALE, SERIA C A, CONCURSURI

În continuare se găsește lista Jurnalelor Oficiale din seria C A care au fost publicate în anul în curs.

Dacă nu există mențiuni speciale, Jurnalele Oficiale s-au publicat în toate versiunile lingvistice.

| 5 | (FR) |
| --- | --- |
| 9 | |
| 19 | (FR) |
| 23 | (DE/ES/PT) |
| 28 | |
| 48 | |
| 53 | |
| 56 | |
| 57 | |
| 60 | |
| 61 | (DE/EN/FR) |
| 62 | |
| 64 | |
| 66 | (BG/RO) |
| 67 | (ES) |
| 70 | (PT) |
| 73 | (FI) |
| 74 | (SV) |
| 91 | |

5

(FR)

9

19

(FR)

23

(DE/ES/PT)

28

48

53

56

57

60

61

(DE/EN/FR)

62

64

66

(BG/RO)

67

(ES)

70

(PT)

73

(FI)

74

(SV)

91

| RO | |
| --- | --- |

RO

---

V Anunțuri

PROCEDURI ADMINISTRATIVE

Comisia Europeană

| 9.4.2010 | RO | Jurnalul Oficial al Uniunii Europene | CA 91/1 |
| --- | --- | --- | --- |

9.4.2010

RO

Jurnalul Oficial al Uniunii Europene

CA 91/1

---

Publicarea unui post vacant pentru funcția de director general (gradul AD 15) al Oficiului European de Luptă Antifraudă (OLAF), Bruxelles

[articolul 29 alineatul (2) din Statutul funcționarilor Comunităților Europene, coroborat cu articolul 12 alineatul (2) din Regulamentul (CE) nr. 1073/1999 al Parlamentului European și al Consiliului]

COM/2010/10255

(2010/C 91 A/01)

Comisia dorește să recruteze directorul general al Oficiului European de Luptă Antifraudă (OLAF).

Cine suntem

Lupta împotriva fraudei și a altor activități ilegale care aduc atingere intereselor financiare ale Uniunii Europene reprezintă un element esențial pentru credibilitatea proiectului european.

În acest scop, OLAF, care este o direcție generală a Comisiei Europene, investighează acuzațiile de fraudă sau de alte activități ilegale care au consecințe financiare asupra bugetului Uniunii Europene. În sens mai general, OLAF exercită competențele operaționale ale Comisiei în domeniul protejării intereselor financiare ale Uniunii Europene, oferă asistență statelor membre în combaterea fraudei și pregătește inițiativele legislative și de reglementare ale Comisiei în acest domeniu.

Directorul general al OLAF beneficiază de independență statutară în efectuarea investigațiilor. Competențele independente de investigare ale OLAF se extind asupra tuturor instituțiilor și organismelor UE, precum și asupra operatorilor economici care au o legătură cu bugetul UE atât în statele membre, cât și în țările terțe.

În afara acestor activități de investigare, OLAF contribuie, asemenea celorlalte direcții generale ale Comisiei, la formularea și la punerea în aplicare a politicilor din domeniul său de competență, sub conducerea politică a Comisiei.

Activitățile sale de investigare sunt monitorizate de un comitet de supraveghere, constituit din cinci persoane independente din afara Comisiei.

Ce propunem

Directorul general răspunde, în mod complet independent, de activitățile de investigare ale Oficiului.

Sub supravegherea comisarului responsabil pentru protecția intereselor financiare ale Uniunii Europene, directorul general gestionează contribuția Oficiului la elaborarea strategiei antifraudă a Comisiei și oferă asistență statelor membre prin organizarea unei cooperări strânse și regulate între autoritățile lor competente, în vederea coordonării activităților menite să protejeze interesele financiare ale Uniunii Europene împotriva fraudei.

Directorul general gestionează Oficiul în conformitate cu misiunea încredințată acestuia și cu programul de lucru operațional elaborat anual sub autoritatea sa.

Directorul general va răspunde de o direcție generală formată din patru direcții și aproximativ 500 de membri ai personalului. Directorul general va gestiona un buget de aproximativ 50 de milioane EUR și va pregăti și prezenta un proiect preliminar de buget independent în legătură cu care își va asuma rolul de ordonator de credite.

Mandatul său este de cinci ani și poate fi reînnoit o singură dată, în conformitate cu normele obișnuite privind pensionarea, prevăzute în Statutul funcționarilor Comunităților Europene (Regulamentul CEE, Euratom, CECO nr. 259/68, astfel cum a fost modificat).

Profilul căutat

Candidații ar trebui:

| — | să aibă o experiență profesională semnificativă și să poată dovedi că și-au îndeplinit cu succes sarcinile într-o funcție judiciară la nivel înalt sau într-o funcție de conducere în domeniul investigațiilor; |
| --- | --- |

—

să aibă o experiență profesională semnificativă și să poată dovedi că și-au îndeplinit cu succes sarcinile într-o funcție judiciară la nivel înalt sau într-o funcție de conducere în domeniul investigațiilor;

| — | să poată dovedi rezultate excelente în activități de conducere, gestionare și comunicare, la niveluri strategice și interne de conducere, care să implice gestionarea unor echipe de mari dimensiuni și a unor resurse financiare importante; |
| --- | --- |

—

să poată dovedi rezultate excelente în activități de conducere, gestionare și comunicare, la niveluri strategice și interne de conducere, care să implice gestionarea unor echipe de mari dimensiuni și a unor resurse financiare importante;

| — | să aibă un nivel excelent de cunoștințe cu privire la principalele aspecte de ordin juridic și practic care pot apărea în lupta antifraudă și în procedurile penale din acest domeniu; |
| --- | --- |

—

să aibă un nivel excelent de cunoștințe cu privire la principalele aspecte de ordin juridic și practic care pot apărea în lupta antifraudă și în procedurile penale din acest domeniu;

| — | să fie excelenți profesioniști și personalități dinamice, cu un foarte bun discernământ și cu o capacitate ridicată de conceptualizare, capabili să dezvolte o viziune strategică clară în vederea îndeplinirii obiectivelor OLAF; |
| --- | --- |

—

să fie excelenți profesioniști și personalități dinamice, cu un foarte bun discernământ și cu o capacitate ridicată de conceptualizare, capabili să dezvolte o viziune strategică clară în vederea îndeplinirii obiectivelor OLAF;

| — | să aibă excelente aptitudini interpersonale, de luare a deciziilor, de comunicare și de negociere și să fie în măsură să dezvolte relații profesionale bazate pe încredere cu părțile interesate; |
| --- | --- |

—

să aibă excelente aptitudini interpersonale, de luare a deciziilor, de comunicare și de negociere și să fie în măsură să dezvolte relații profesionale bazate pe încredere cu părțile interesate;

| — | să aibă capacitatea de a lucra într-un mediu multicultural complex și de a motiva și dezvolta echipe care să își atingă potențialul maxim; |
| --- | --- |

—

să aibă capacitatea de a lucra într-un mediu multicultural complex și de a motiva și dezvolta echipe care să își atingă potențialul maxim;

| — | să demonstreze înțelegerea principiilor independenței și protejării drepturilor fundamentale, necesare în desfășurarea funcției de investigare, precum și adeziunea la aceste principii. |
| --- | --- |

—

să demonstreze înțelegerea principiilor independenței și protejării drepturilor fundamentale, necesare în desfășurarea funcției de investigare, precum și adeziunea la aceste principii.

Vor fi preferați candidații care pot lucra în limba engleză sau franceză.

Candidații trebuie

| 1. | Să fie cetățeni ai unuia dintre statele membre ale UE. |
| --- | --- |

1.

Să fie cetățeni ai unuia dintre statele membre ale UE.

| 2. | Să aibă:






  (i) | fie un nivel de studii corespunzător unui ciclu complet de studii universitare absolvite cu diplomă, atunci când durata normală a studiilor respective este de patru ani sau mai mult; |
| --- | --- | --- |

2.

Să aibă:

(i)

fie un nivel de studii corespunzător unui ciclu complet de studii universitare absolvite cu diplomă, atunci când durata normală a studiilor respective este de patru ani sau mai mult;

| (ii) | fie un nivel de studii corespunzător unui ciclu complet de studii universitare absolvite cu diplomă și o experiență profesională relevantă de cel puțin un an, atunci când durata normală a studiilor universitare este de cel puțin trei ani. |
| --- | --- |

(ii)

fie un nivel de studii corespunzător unui ciclu complet de studii universitare absolvite cu diplomă și o experiență profesională relevantă de cel puțin un an, atunci când durata normală a studiilor universitare este de cel puțin trei ani.

| 3. | Să aibă cel puțin 15 ani de experiență profesională postuniversitară dobândită după încheierea studiilor și orice experiență necesară menționată la punctul 2 de mai sus, de preferință într-un domeniu relevant pentru misiunea OLAF; cel puțin 5 ani din această experiență profesională trebuie să fi fost dobândiți într-o funcție de conducere la nivel înalt (1) și ar trebui să includă experiență directă într-un domeniu relevant pentru acest post. |
| --- | --- |

3.

Să aibă cel puțin 15 ani de experiență profesională postuniversitară dobândită după încheierea studiilor și orice experiență necesară menționată la punctul 2 de mai sus, de preferință într-un domeniu relevant pentru misiunea OLAF; cel puțin 5 ani din această experiență profesională trebuie să fi fost dobândiți într-o funcție de conducere la nivel înalt (1) și ar trebui să includă experiență directă într-un domeniu relevant pentru acest post.

| 4. | Să aibă o cunoaștere temeinică a uneia dintre limbile oficiale ale Uniunii Europene și o cunoaștere satisfăcătoare a unei alte limbi oficiale a UE (se atrage atenția candidaților asupra faptului că procedurile de selecție se vor desfășura doar în limba engleză, franceză sau germană) (2). |
| --- | --- |

4.

Să aibă o cunoaștere temeinică a uneia dintre limbile oficiale ale Uniunii Europene și o cunoaștere satisfăcătoare a unei alte limbi oficiale a UE (se atrage atenția candidaților asupra faptului că procedurile de selecție se vor desfășura doar în limba engleză, franceză sau germană) (2).

| 5. | Să își poată încheia mandatul complet de cinci ani înainte de a împlini vârsta standard de pensionare, care pentru funcționarii și agenții temporari ai Comunităților Europene corespunde sfârșitului lunii în cursul căreia persoana în cauză împlinește 65 de ani [a se vedea articolul 52 litera (a) din Statutul funcționarilor și articolul 47 din Regimul aplicabil celorlalți agenți]. |
| --- | --- |

5.

Să își poată încheia mandatul complet de cinci ani înainte de a împlini vârsta standard de pensionare, care pentru funcționarii și agenții temporari ai Comunităților Europene corespunde sfârșitului lunii în cursul căreia persoana în cauză împlinește 65 de ani [a se vedea articolul 52 litera (a) din Statutul funcționarilor și articolul 47 din Regimul aplicabil celorlalți agenți].

Independență și declarația de interese

Candidații trebuie să își confirme disponibilitatea de a da o declarație prin care se angajează să acționeze în mod independent, în interesul public, precum și o declarație cu privire la orice interese care s-ar putea considera că le afectează independența.

Numirea și condițiile de încadrare în muncă

Directorul general va fi numit de Comisia Europeană în conformitate cu procedurile sale de selecție și recrutare, în urma unui aviz favorabil din partea Comitetului de supraveghere al OLAF și a consultărilor cu Consiliul și Parlamentul European (care ar putea invita candidații să se prezinte într-o audiere publică). Pe parcursul procedurii de selecție, candidații ar putea fi chemați la un interviu de către Comitetul consultativ privind numirile al Comisiei, însă, înainte de aceasta, vor trebui să participe la teste organizate pe parcursul unei zile într-un centru de evaluare, condus de consultanți de recrutare externi.

Salariul și condițiile de încadrare în muncă sunt cele prevăzute în Statutul funcționarilor pentru funcționarii care ocupă o funcție corespunzătoare unui post de bază de director general al Uniunii Europene.

Candidații trebuie să aibă în vedere condiția menționată în Statutul funcționarilor, conform căreia toți noii angajați trebuie să încheie cu succes o perioadă de probă de nouă luni.

Numirea va avea loc la Bruxelles.

Egalitatea de șanse

Uniunea Europeană aplică o politică a egalității de șanse.

Procedura de depunere a candidaturii

Acest post ar putea fi publicat în același timp cu o serie de alte posturi vacante pentru înalți funcționari. Candidații care doresc să își depună candidatura pentru mai multe posturi trebuie să depună un dosar separat pentru fiecare post.

Înainte de depunerea candidaturii, verificați cu atenție dacă îndepliniți toate criteriile de eligibilitate, în special cele privind tipurile de diplome și experiența profesională solicitată.

Dacă doriți să candidați, trebuie să vă înscrieți prin internet, la adresa

https://ec.europa.eu/dgs/human-resources/seniormanagementvacancies/

și să urmați instrucțiunile menționate la această adresă privind diferitele etape ale procedurii.

Este responsabilitatea dumneavoastră să finalizați înscrierea online în timp util (3). Vă recomandăm cu insistență să nu așteptați până în ultimele zile ale perioadei de depunere a candidaturilor, întrucât traficul internet intens sau o problemă de conectare la internet ar putea conduce la întreruperea procedurii de înscriere online înainte de finalizarea acesteia, obligându-vă, astfel, să reluați întregul proces. Odată expirat termenul-limită pentru efectuarea înscrierii, nu vă veți mai putea înscrie. Ca regulă generală, înscrierile efectuate prin e-mail după expirarea termenului-limită nu vor fi acceptate.

După finalizarea înscrierii online, pe ecran va apărea un număr de înregistrare pe care trebuie să îl notați, întrucât acesta va fi numărul de referință pe care îl puteți utiliza în legătură cu orice aspect privind candidatura dumneavoastră. În momentul atribuirii acestui număr, procesul de înscriere este finalizat, confirmându-se astfel faptul că informațiile introduse de dumneavoastră au fost înregistrate.

În cazul în care nu primiți un număr, candidatura dumneavoastră nu a fost înregistrată!

Vă atragem atenția asupra faptului că trebuie să aveți o adresă de e-mail. Aceasta va servi drept mijloc de identificare a înscrierii dumneavoastră și de informare asupra rezultatului procedurii. Orice modificare a adresei dumneavoastră de e-mail trebuie comunicată Comisiei.

Va trebui să includeți în dosarul dumneavoastră de candidatură un curriculum vitae în format WORD sau PDF și să completați online o scrisoare de intenție (de maximum 8 000 de caractere). Atât CV-ul, cât și scrisoarea trebuie redactate în limba engleză, franceză sau germană.

Vă atragem atenția asupra faptului că nu este posibil să urmăriți online evoluția candidaturii dumneavoastră. Direcția generală care efectuează recrutarea vă va contacta direct referitor la stadiul candidaturii dumneavoastră.

Dacă aveți un handicap care vă împiedică să vă înregistrați online, vă puteți depune dosarul de candidatură (CV și scrisoare de intenție) pe suport de hârtie, prin scrisoare recomandată
   (4)
  , având data poștei anterioară datei-limită pentru depunerea candidaturii. Orice corespondență ulterioară între dumneavoastră și Comisie se va purta prin intermediul poștei. În acest caz, trebuie să includeți în dosarul de candidatură un certificat emis de un organism competent, care să ateste handicapul dumneavoastră. De asemenea, ar trebui să specificați pe o foaie de hârtie separată orice măsuri speciale pe care le considerați necesare pentru a vă facilita participarea la procesul de selecție.

În cazul în care aveți nevoie de mai multe informații și/sau întâmpinați probleme tehnice, vă rugăm să trimiteți un e-mail la următoarea adresă: HR-MANAGEMENT-ONLINE@ec.europa.eu

Persoană de contact: Doamna Elisabeth KOTTHAUS, tel.: +32 22967738, e-mail: Elisabeth.kotthaus@ec.europa.eu

Data-limită

Data-limită pentru înscriere este 7 mai 2010. Înscrierea online nu va fi posibilă după ora 12.00 după-amiaza, ora Bruxelles-ului.

---

(1)  În CV-urile lor, candidații ar trebui să indice, cel puțin pentru perioada de 5 ani în cursul căreia a fost dobândită experiența într-o funcție de conducere la nivel înalt: 1. denumirea și natura funcțiilor de conducere deținute; 2. numărul de angajați aflați în subordine în perioada în care au deținut aceste funcții; 3. dimensiunea bugetelor gestionate; și 4. numărul nivelurilor ierarhice superioare și inferioare, precum și numărul de posturi existente la același nivel ierarhic cu cel al candidatului.

(2)  Comisiile de selecție vor asigura faptul că vorbitorii nativi ai acestor trei limbi nu vor beneficia de niciun avantaj necuvenit.

(3)  Până cel târziu la data de 7.5.2010, ora 12.00, ora Bruxelles-ului.

(4)  European Commission, Directorate-General Human Resources and Security, Unit for Executive Staff and CCA Secretariat, COM/2010/10255, SC11 08/030, 1049 Brussels, BELGIUM.

---